CELEX: 32022R0037
Language: ro
Date: 2022-01-12 00:00:00
Title: Regulamentul de punere în aplicare (UE) 2022/37 al Comisiei din 12 ianuarie 2022 de modificare a Regulamentului de punere în aplicare (UE) 2021/403 în ceea ce privește modelele de certificate de sănătate animală și modelele de certificate de sănătate animală/oficiale pentru intrarea în Uniune și circulația între statele membre a transporturilor de anumite specii și categorii de păsări de curte și păsări captive și a materialului germinativ provenit de la acestea (Text cu relevanță pentru SEE)

13.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 8/92
               
            
         REGULAMENTUL DE PUNERE ÎN APLICARE (UE) 2022/37 AL COMISIEI
         din 12 ianuarie 2022
         de modificare a Regulamentului de punere în aplicare (UE) 2021/403 în ceea ce privește modelele de certificate de sănătate animală și modelele de certificate de sănătate animală/oficiale pentru intrarea în Uniune și circulația între statele membre a transporturilor de anumite specii și categorii de păsări de curte și păsări captive și a materialului germinativ provenit de la acestea
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animale („Legea privind sănătatea animală”) (1), în special articolul 146 alineatul (2), articolul 156 alineatul (2) primul paragraf litera (a), articolul 162 alineatul (5), articolul 238 alineatul (3) și articolul 239 alineatul (3),
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (2), în special articolul 90 primul paragraf litera (a) și articolul 126 alineatul (3),
         întrucât:
         
                     (1)
                  
                  
                     Regulamentul de punere în aplicare (UE) 2021/403 al Comisiei (3) stabilește modele de certificate, sub formă de certificate de sănătate animală sau de certificate de sănătate animală/certificate oficiale pentru circulația între statele membre și intrarea în Uniune a transporturilor de anumite categorii de animale terestre și de material germinativ provenit de la acestea. Aceste transporturi le includ pe cele care intră în domeniul de aplicare al Regulamentelor delegate (UE) 2020/688 (4) și (UE) 2020/692 (5) ale Comisiei.
                  
               
                     (2)
                  
                  
                     Capitolul 18 din anexa I la Regulamentul de punere în aplicare (UE) 2021/403 stabilește modelul de certificat de sănătate animală/oficial pentru circulația între statele membre a mai puțin de 20 de păsări de curte, altele decât ratitele, sau a mai puțin de 20 de ouă pentru incubație de păsări de curte, altele decât ratitele (model „POU-INTRA-LT20”). Articolul 37 din Regulamentul delegat (UE) 2020/688 a fost modificat recent prin Regulamentul delegat (UE) 2021/1706 al Comisiei (6) pentru a prevedea o derogare pentru circulația transporturilor de mai puțin de 20 de pui de o zi de păsări de curte, altele decât ratite, eclozate din ouă pentru incubație care au intrat în Uniune dintr-o țară terță, teritoriu sau dintr-o zonă din acestea. Modificarea respectivă ar trebui să se reflecte în modelul respectiv de certificat de sănătate animală/oficial. Capitolul 18 din anexa I la Regulamentul de punere în aplicare (UE) 2021/403 trebuie modificat în consecință.
                  
               
                     (3)
                  
                  
                     Capitolul 19 din anexa I la Regulamentul de punere în aplicare (UE) 2021/403 stabilește modelul de certificat de sănătate animală/oficial pentru circulația între statele membre a păsărilor de curte destinate sacrificării („POU-INTRA-Y”). Articolele 29 și 44 din Regulamentul delegat (UE) 2020/687 al Comisiei (7) stabilesc condiții specifice pentru autorizarea circulației în vederea sacrificării a animalelor deținute din speciile listate care se află într-o zonă de protecție sau de supraveghere în urma confirmării unui focar de boală de categoria A. Condițiile specifice respective ar trebui să se reflecte în modelul respectiv de certificat de sănătate animală/oficial. Capitolul 19 din anexa I la Regulamentul de punere în aplicare (UE) 2021/403 trebuie modificat în consecință.
                  
               
                     (4)
                  
                  
                     În anexa II la Regulamentul de punere în aplicare (UE) 2021/403, capitolul 27 stabilește un model de certificat de sănătate animală/oficial pentru intrarea în Uniune a ouălor pentru incubație provenite de la păsări de curte, altele decât ratitele (modelul „HEP”), iar capitolul 28 stabilește un model de certificat de sănătate animală pentru intrarea în Uniune a ouălor pentru incubație de ratite (modelul „HER”). Articolul 107 din Regulamentul delegat (UE) 2020/692 a fost modificat recent prin Regulamentul delegat (UE) 2021/1705 al Comisiei (8) pentru a stabili noi cerințe pentru transporturile de ouă pentru incubație provenite de la păsări de curte în ceea ce privește inspecția efectivului lor de origine. Respectivele noi cerințe ar trebui să se reflecte în modelele respective de certificate. Capitolele 27 și 28 din anexa II la Regulamentul de punere în aplicare (UE) 2021/403 trebuie modificat în consecință.
                  
               
                     (5)
                  
                  
                     Capitolul 34 din anexa II la Regulamentul de punere în aplicare (UE) 2021/403 stabilește modelul de certificat de sănătate animală pentru intrarea în Uniune a păsărilor captive (model „CAPTIVE-BIRDS”). Articolul 62 din Regulamentul delegat (UE) 2020/692 a fost modificat recent prin Regulamentul delegat (UE) 2021/1705, cu scopul de a introduce o derogare de la cerințele specifice privind sănătatea animală pentru păsările captive pentru intrarea în Uniune a porumbeilor voiajori dintr-o țară terță sau teritoriu terț sau o zonă din acestea în care sunt ținuți în mod normal, cu intenția de a fi eliberați imediat și în ipoteza că porumbeii vor zbura înapoi către țara terță sau teritoriul terț sau zona din acestea. Prin urmare, modificările respective ar trebui să se reflecte în Regulamentul de punere în aplicare (UE) 2021/403 prin excluderea acestei categorii de păsări captive din modelul de certificat de sănătate animală respectiv și prin stabilirea, în schimb, a unui nou model de certificat de sănătate animală pentru intrarea în Uniune a porumbeilor voiajori care urmează să fie eliberați imediat după intrare (model „RACING PIGEONS-IMMEDIATE RELEASE”). Prin urmare, este necesar să se modifice capitolul 34 din anexa II la Regulamentul de punere în aplicare (UE) 2021/403 și să se adauge un nou capitol 34a la anexa respectivă.
                  
               
                     (6)
                  
                  
                     Prin urmare, este necesar ca anexele I și II la Regulamentul de punere în aplicare (UE) 2021/403 să fie modificate în consecință.
                  
               
                     (7)
                  
                  
                     Articolul 17 din Regulamentul de punere în aplicare (UE) 2021/403 enumeră modelele de certificate de sănătate animală și de certificate de sănătate animală/oficiale care trebuie utilizate pentru intrarea în Uniune a anumitor categorii de păsări și de material germinativ. Prin urmare, este necesar ca acesta să fie modificat pentru a include în lista respectivă o trimitere la noul model „RACING PIGEONS-IMMEDIATE RELEASE”, care urmează să fie introdus în noul capitol 34a din anexa II la aceasta.
                  
               
                     (8)
                  
                  
                     Pentru a se evita orice perturbare a schimburilor comerciale în ceea ce privește intrarea în Uniune a transporturilor la care se referă modificările care urmează să fie făcute în cazul anexei II la Regulamentul de punere în aplicare (UE) 2021/403, utilizarea certificatelor eliberate în conformitate cu Regulamentul de punere în aplicare (UE) 2021/403, astfel cum era aplicabil înainte de modificările aduse prin prezentul regulament, trebuie să fie autorizată în continuare pe parcursul unei perioade de tranziție, sub rezerva îndeplinirii anumitor condiții.
                  
               
                     (9)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) 2021/403 se modifică după cum urmează:
            
                        1.
                     
                     
                        Articolul 17 se modifică după cum urmează:
                        
                                    (a)
                                 
                                 
                                    litera (l) se înlocuiește cu următorul text:
                                    
                                                „(l)
                                             
                                             
                                                CAPTIVE-BIRDS, altele decât porumbeii voiajori, întocmit în conformitate cu modelul prevăzut în capitolul 34 din anexa II, pentru păsările captive, altele decât porumbeii voiajori eliberați imediat după intrarea în Uniune;”;
                                             
                                          
                              
                                    (b)
                                 
                                 
                                    litera (m) se înlocuiește cu următoarele litere (m) și (n):
                                    
                                                „(m)
                                             
                                             
                                                RACING PIGEONS-IMMEDIATE RELEASE, întocmit în conformitate cu capitolul 34a din anexa II, pentru porumbei de curse eliberați imediat după intrarea în Uniune;
                                             
                                          
                                                (n)
                                             
                                             
                                                HE-CAPTIVE-BIRDS, întocmit în conformitate cu modelul prevăzut la capitolul 35 din anexa II, pentru ouă pentru incubație provenite de la păsări captive.”
                                             
                                          
                              
                  
                        2.
                     
                     
                        Anexele I și II se modifică în conformitate cu anexa la prezentul regulament.
                     
                  
         
            Articolul 2
            Pe parcursul unei perioade de tranziție, până la 15 septembrie 2022, trebuie să fie autorizate în continuare intrarea în Uniune a transporturilor de anumite specii și categorii de păsări de curte și păsări captive și material germinativ provenit de la acestea, însoțite de modelul de certificat de sănătate animală/oficial relevant sau de modelul de certificat oficial de sănătate animală relevant, eliberat în conformitate cu modelele prevăzute la capitolele 27, 28 și 34 din anexa II la Regulamentul de punere în aplicare (UE) 2021/403, astfel cum era aplicabil înainte de modificările aduse respectivului regulament de punere în aplicare prin prezentul regulament, cu condiția ca certificatul să fie eliberat cel târziu la 15 iunie 2022.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 ianuarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  JO L 95, 7.4.2017, p. 1.
         
            (3)  Regulamentul de punere în aplicare (UE) 2021/403 al Comisiei din 24 martie 2021 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală și modelele de certificate de sănătate animală/oficiale pentru intrarea în Uniune și circulația între statele membre a transporturilor de anumite categorii de animale terestre și de material germinativ provenit de la acestea, certificarea oficială privind astfel de certificate și de abrogare a Deciziei 2010/470/UE (JO L 113, 31.3.2021, p. 1).
         
            (4)  Regulamentul delegat (UE) 2020/688 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește cerințele de sănătate animală pentru circulația în interiorul Uniunii a animalelor terestre și a ouălor pentru incubație (JO L 174, 3.6.2020, p. 140).
         
            (5)  Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
         
            (6)  Regulamentul delegat (UE) 2021/1706 al Comisiei din 14 iulie 2021 de modificare și rectificare a Regulamentului delegat (UE) 2020/688 al Parlamentului European și al Consiliului de completare a Regulamentului (UE) 2016/429 al Parlamentului și al Consiliului în ceea ce privește cerințele de sănătate animală pentru circulația în interiorul Uniunii a animalelor terestre și a ouălor pentru incubație (JO L 339, 24.9.2021, p. 56).
         
            (7)  Regulamentul delegat (UE) 2020/687 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele de prevenire și control al anumitor boli listate (JO L 174, 3.6.2020, p. 64).
         
            (8)  Regulamentul delegat (UE) 2021/1705 al Comisiei din 14 iulie 2021 de modificare a Regulamentului delegat (UE) 2020/692 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de material germinativ și de produse de origine animală (JO L 339, 24.9.2021, p. 40).
      
      
         
            ANEXĂ
            Anexele I și II la Regulamentul de punere în aplicare (UE) 2021/403 se modifică după cum urmează:
            
                        1.
                     
                     
                        Anexa I se modifică după cum urmează:
                        
                                    (a)
                                 
                                 
                                    capitolul 18 se înlocuiește cu următorul text:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    (b)
                                 
                                 
                                    capitolul 19 se înlocuiește cu următorul text:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                  
                        2.
                     
                     
                        Anexa II se modifică după cum urmează:
                        
                                    (a)
                                 
                                 
                                    în tabelul introductiv care stabilește lista modelelor de certificate de sănătate animală și de certificate de sănătate animală/oficiale și a declarațiilor de intrare în Uniune și de tranzit prin Uniune care figurează în anexa respectivă, secțiunea privind păsările și materialele germinative provenite de la acestea se modifică după cum urmează:
                                    
                                                (i)
                                             
                                             
                                                rubrica referitoare la CAPTIVE-BIRDS se înlocuiește cu următorul text:
                                                
                                                            „CAPTIVE-BIRDS, cu excepția porumbeilor voiajori
                                                         
                                                         
                                                            Capitolul 34: Model de certificat de sănătate animală pentru intrarea în Uniune a păsărilor captive, altele decât porumbeii voiajori eliberați imediat după intrare”
                                                         
                                                      
                                          
                                                (ii)
                                             
                                             
                                                următoarea rubrică pentru RACING PIGEONS-IMMEDIATE RELEASE se introduce între rubrica referitoare la CAPTIVE-BIRDS și rubrica referitoare la HE-CAPTIVE-BIRDS:
                                                
                                                            „RACING PIGEONS-IMMEDIATE RELEASE
                                                         
                                                         
                                                            Capitolul 34a: Model de certificat de sănătate animală pentru intrarea în Uniune a porumbeilor voiajori eliberați imediat după intrare”
                                                         
                                                      
                                          
                              
                                    (b)
                                 
                                 
                                    capitolul 27 se înlocuiește cu următorul text:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    (c)
                                 
                                 
                                    capitolul 28 se înlocuiește cu următorul text:
                                    „
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    ”
                                 
                              
                                    (d)
                                 
                                 
                                    la capitolul 34, titlul se modifică după cum urmează:
                                    
                                                
                                                   „CAPITOLUL 34:
                                                
                                             
                                             
                                                
                                                   MODEL DE CERTIFICAT DE SĂNĂTATE ANIMALĂ PENTRU INTRAREA ÎN UNIUNE A PĂSĂRILOR CAPTIVE, ALTELE DECÂT PORUMBEII VOIAJORI ELIBERAȚI IMEDIAT DUPĂ INTRARE (MODEL «CAPTIVE-BIRDS OTHER THAN RACING PIGEONS»)”
                                                
                                             
                                          
                              
                                    (e)
                                 
                                 
                                    între capitolul 34 și capitolul 35 se inserează următorul capitol 34a:
                                    „
                                    
                                       
                                    
                                       
                                    
                                       
                                    ”